CELEX: 62008CJ0327
Language: lt
Date: 2009-06-11 00:00:00
Title: 2009 m. birželio 11 d. Teisingumo Teismo (trečioji kolegija) sprendimas.#Europos Bendrijų Komisija prieš Prancūzijos Respubliką.#Valstybės įsipareigojimų neįvykdymas - Direktyvos 89/665/EEB ir 92/13/EEB - Peržiūros procedūros sudarant viešojo prikimo sutartis - Veiksmingos peržiūros garantija - Minimalus terminas, kurio reikia laikytis nuo pranešimo konkurso nelaimėjusiems kandidatams ir konkurso dalyviams apie sprendimą sudaryti sutartį iki šios sutarties pasirašymo.#Byla C-327/08.

2009 m. birželio 11 d. Teisingumo Teismo (trečioji kolegija) sprendimas Komisija prieš Prancūziją
      (Byla C‑327/08)
      „Valstybės įsipareigojimų neįvykdymas – Direktyvos 89/665/EEB ir 92/13/EEB – Peržiūros procedūros sudarant viešojo pirkimo sutartis – Veiksmingos peržiūros garantija – Minimalus terminas, kurio reikia laikytis nuo pranešimo konkurso nelaimėjusiems kandidatams ir konkurso dalyviams apie sprendimą
         sudaryti sutartį iki šios sutarties pasirašymo“
      
      1.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje(EB 226 straipsnis) (žr. 22 punktą)
      2.                     Ieškinys dėl įsipareigojimų neįvykdymo – Komisijos teisė pareikšti ieškinį – Galimybės pareikšti ieškinį vertinimas – Pasinaudojimas
            ja savo nuožiūra (EB 226 straipsnis) (žr. 22 punktą)
      3.                     Teisės aktų derinimas – Peržiūros procedūros sudarant viešojo prekių ir darbų pirkimo sutartis ir sudarant viešojo pirkimo
            sutartis vandens, energetikos, transporto ir telekomunikacijų sektoriuose – Direktyvos 89/665 ir 92/13 – Valstybių narių pareiga
            numatyti sprendimų sudaryti viešojo pirkimo sutartis peržiūros procedūrą (Tarybos direktyvos 89/665 ir 92/13) (žr. 39, 41,
            43–44 punktus)
      4.                     Teisės aktų derinimas – Peržiūros procedūros sudarant viešojo prekių ir darbų pirkimo sutartis ir sudarant viešojo pirkimo
            sutartis vandens, energetikos, transporto ir telekomunikacijų sektoriuose – Direktyvos 89/665 ir 92/13 – Valstybių narių pareiga
            numatyti sprendimų sudaryti viešojo pirkimo sutartis peržiūros procedūrą (Tarybos direktyvos 89/665 ir 92/13) (žr. 55–58,
            60 punktus ir rezoliucinę dalį)
      Dalykas 
      
         
               Valstybės įsipareigojimų neįvykdymas – 1989 m. gruodžio 21 d. Tarybos direktyvos 89/665/EB dėl įstatymų ir kitų teisės aktų,
                  susijusių su peržiūros procedūrų taikymu sudarant viešojo prekių pirkimo ir viešojo darbų pirkimo sutartis, derinimo (OL L 395,
                  p. 33; 2004 m. specialusis leidimas lietuvių k., 6 sk., 1 t., p. 246), iš dalies pakeistos Direktyva 92/50/EEB (OL L 209,
                  p. 1; 2004 m. specialusis leidimas lietuvių k., 6 sk., 1 t., p. 322), 2 straipsnio 1 dalies ir 1992 m. vasario 25 d. Tarybos
                  direktyvos 92/13/EEB dėl įstatymų ir kitų teisės aktų, reglamentuojančių Bendrijos taisyklių taikymą viešųjų pirkimų tvarkai
                  vandens, energetikos, transporto ir telekomunikacijų sektoriuose, suderinimo (OL L 76, p. 14; 2004 m. specialusis leidimas
                  lietuvių k., 6 sk., 1 t., p. 315) 2 straipsnio 1 dalies pažeidimas – Minimalus terminas, kurio reikia laikytis nuo pranešimo
                  konkurso nelaimėjusiems kandidatams ir konkurso dalyviams apie sprendimą sudaryti sutartį iki šios sutarties pasirašymo.
               
            Rezoliucinė dalis
      
         
                  1.
               
               
                  
               
               
                  	Priimdama ir palikdama galioti naujojo Civilinio proceso kodekso 1441‑1 straipsnį su pakeitimais, padarytais 2005 m. spalio
                     20 d. Dekreto Nr. 2005‑1308 dėl perkančiųjų organizacijų, nurodytų 2005 m. birželio 6 d. Įsakymo Nr. 2005‑649 dėl tam tikrų
                     viešųjų ar privačių asmenų, kuriems netaikomas viešųjų pirkimų kodeksas, sudarytų viešųjų pirkimų sutarčių, 4 straipsnyje,
                     48‑1 straipsniu, atsižvelgiant į tai, kad ši nuostata įpareigoja perkančiąją organizaciją ar perkantįjį subjektą pateikti
                     savo atsakymą į oficialų skundą per dešimties dienų terminą draudžiant iki šio atsakymo pateikimo imtis iki sutarties sudarymo
                     taikytinų priemonių, ir kad šis terminas nesustabdo termino, kurio reikia laikytis nuo pranešimo konkurso nelaimėjusiems kandidatams
                     ir konkurso dalyviams apie sprendimą sudaryti sutartį iki šios sutarties pasirašymo, Prancūzijos Respublika neįvykdė įsipareigojimų
                     pagal 1989 m. gruodžio 21 d. Tarybos direktyvą 89/665/EEB dėl įstatymų ir kitų teisės aktų, susijusių su peržiūros procedūrų
                     taikymu sudarant viešojo prekių pirkimo ir viešojo darbų pirkimo sutartis, derinimo, iš dalies pakeistos 1992 m. birželio
                     18 d. Direktyva 92/50/EEB, ir 1992 m. vasario 25 d. Tarybos direktyvą 92/13/EEB dėl įstatymų ir kitų teisės aktų, reglamentuojančių
                     Bendrijos taisyklių taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo.
                  
               
            
         
                  2.
               
               
                  
               
               
                  	Atmesti likusią ieškinio dalį.
               
            
         
                  3.
               
               
                  
               
               
                  	Europos Bendrijų Komisija ir Prancūzijos Respublika padengia savo bylinėjimosi išlaidas.